SAAKAŞVİLİ RUSİYA PREZİDENTİ HAQDA SENSASİON AÇIQLAMALAR VERDİ:"Sarkozi qorxmuş vəziyyətdə danışdı ki, Putin zombiləşib, o, çox təhlükəli adamdır..." » Ovqat.com
Elmar Məmmədyarov İSTEFA verdi - xaricdəki bir çox səfirliklərin internet səhifələri fəaliyyətini dayadırdı
SAAKAŞVİLİ RUSİYA PREZİDENTİ HAQDA SENSASİON AÇIQLAMALAR VERDİ:"Sarkozi qorxmuş vəziyyətdə danışdı ki, Putin zombiləşib, o, çox təhlükəli adamdır..."
Strateq.az xəbər verir ki, Moderator.az 1 saat 42 dəqiqəlik müsahibənin maraq kəsb edəcək hissələrini tərcümə edərək yayıb.
İkinci dünya müharibəsinə toxunan Saakaşvili qeyd edir ki, bir şər o biri şərə qalib gəldi, yəni, Hitlerlə Stalinin hər birini şər kimi dəyərləndirir.
“Zelenskinin hakimiyyətə gəlməyinə sevindinizmi?” sualına “Bəli” cavabını verən Saakaşvili bildirir ki, Poroşenko Ukraynanı Putinləşdirmək istəyirdi: “Poroşenko Putin olmaq istəyirdi, alınmadı”….
– Ukraynanın baş naziri olsaydınız, nə edərdiniz?
– Putin siyasətçi kimi söhbət etmir, o, “verbovka” edir. Biz ilk dəfə onunla 5 saat söhbət etdik. Rəsmi hissədən sonra Kamin qarşısında söhbət etdik. Dedi bura Stalinin kabinetidi. Pencəyini çıxardı. Konyak gətirdi, çay içdik. Söhbətin sonunda fikirləşdim ki, mən onu kimə oxşadıram. Yadıma düşdü ki, bu, mayor Petrova oxşayır. Sərhəd qoşunlarında xidmət edirdim. Xüsusi şöbənin rəisi Petrov hər dəfə məni gecə 2-də çağırıb söhbət edirdi. Hər dəfə də istəyirdi ki, mən nəyəsə imza atım. Mən də imtina edirdim. Putin Petrova oxşayırdı. Məni “verbovka” etmək istəyirdi. Bu, böyük ölkənin başçısı ilə kiçik ölkənin başçısı arasında söhbət deyildi. İki siyasətçinin danışıqları deyildi. Mən “verbovka” seansında idim. Putin mənim zəif tərəflərimi öyrənirdi.
İlk görüşdə çox mehriban və nəzakətli idi. Sonra onların hərbçiləri bizim polis işçilərinə qarşı terror aktı həyata keçirdi. Biz onları tutduq, sonra Avropa təşkilatlarına verdik. Bir müddətdən sonra Minskdə MDB ölkələrinin yığıncağında, fasilə zamanı o, məni bir qaranlıq otağa çəkdi və dırnaqlarını birləşdirib dizimin üstünə vurdu və göz-gözə sərt söhbətimiz oldu və müharibə ilə hədələdi. O, zarafat eləmirdi.
– Hər halda, Sarkozi buna bənzər əhvalat danışıb.
– “Xayasından asacam” hədəsini eşidəndə, qorxdunuzmu?
– Onlar mənə sənəd göndərmişdilər, bilirdim ki, məni qorxudurlar, istəyirlər ki, mən kapitulyasiyaya imza atım. Yəni ölkəmin parçalanmasına imza atım. Vaxtilə Münhen sövdələşməsində olduğu kimi, Hitler Çexoslavakiyanın prezidentini yanına çağırmışdı və demişdi ki, qol çək, o da qoca adam idi, ürəktutması baş vermişdi. Sonra onu silkələyib ayıltmışdılar və imza atdırmışdılar. Mənim isə ürəyim möhkəm idi, dedim, harda məni tapırsa tapsın, öz boyuna görə.
Sarkozi də istəyirdi ki, mən imzalayaım. O deyirdi ki, sən bunu imzalamasan, 6-cı bəndi, sabah rus tankları oturduğun binanın qarşısında olacaq və səni öldürəcək. Sənin dostun Buş sənə kömək etməyəcək. Mənim də sənin üçün qoşunlarım yoxdu.
Mən sözü olduğu kimi deyirəm. Dedim ki, gətirdiyin sənədi özünlə apar. Bizim razılaşmamız budur ki, qoşunlar çıxarılır, sülh olur. Yoxsa idbar bir sənədi – Gürcüstanın ərazisinin parçalanması sənədinə imza atmayacam. Mən heç vaxt imzalamaram. Və Çexoslavakiyanın prezidentini də tarixi misal kimi dedim ki, mən sizə Çexoslavakiyanın prezidenti deyiləm ki, Hitler kimi sakitləşdirici verəsiniz. Mən özüm hamınıza lazımdısa sakitləşdirici verə bilərəm və bu sənədi imzalamayacam.
– Hər halda Putin istədiyini ala bilmədi. Mən də o danışıqlarda var idim. Təsəvvür edirsiniz, mənə baş nazirin müavini vəzifəsini təklif etmək onlar üçün necə bir zərbə idi? Necə bir isterika yaratmışdı. Hər halda, Zelenski Ukrayna xalqının düşmənlərinin xeyrinə heç nə imza etməyib.
– Əlbəttə. Kim oğurlayırsa, tutulmalıdır. Ukrayna oğruları əlahiddə deyillər ki.
– Korrupsiya ilə məşğul olan hər kəsi, o cümlədən dostlarımı da…
Saakaşvili müsahibənin bu hissəsində Tbilisidə və Odessada rüşvət alan insanların həbs edilməsindən danışıb. Hətta baş prokuror və ədliyyə nazirindən xahiş etsə də, onların azad edilməsinin mümkün olmadığını bildiriblər. Hətta nənəsi restorana sahib olmaq istəyəndə, imkan vermədiyini bildirib və nənə məyus olsa da, razılaşıb. “Ukraynada kim həbs olunmalıdır? Familyaların deyə bilərsiniz?” sualına Saakaşvili: “Bu, bütöv bir legiondur”-cavabını verib. Daha sonra onun prezidentliyi dövründə Daxili İşlər naziri Vano Merabişvilinin yeddi il həbsdə qalmasından danışaraq, Saakaşvilinin ofşor banklarda hesabı olduğunu demək təklif olunduğunu və bundan imtina etməsindən və bunu özü üçün etdiyini, sonra güzgüdə özünə baxmağın əzabını çəkməmək üçün təkliflə razılamadığını söyləyib.
Daha sonra Nazarbayevin inauqurasiyasında Yeltsinlə söhbəti və Yeltsinin ondan bir yeşik “Kinzmarauli” şərabını istəməsi və dörd gündən sonra Rusiyada gürcü şərablarının qadağan olmasını xatırladan Saakaşvili Yeltsinin bəzi etiraflarda olacağını da vurğulayır. Sonra söhbət yenidən Putindən düşür:
– Yəqin, 30, bəlkə 40 dəfə. Putin gözlənilməz situasiyada özünü itirir. Necə ki, koronavirusda özünü itirdiyi kimi. Çəkilib bunkerə.
– Yaxşı heç nə gözlənilmir. İnsanlar eyni adamı görməkdən bezib. O nə qədər istəyir, turnikdə çəkilsin, özünü müxtəlif formalarda təbliğ etsin. Mümkün deyil. Adamlar eyni şəxsi uzun müddət hakimiyyətdə görəndə, bezir və nifrət edir. Mən hakimiyyətdə qalsaydım, Gürcüstan üçün çox şeylər olacaqdı. Gürcüstan zəngin olacaqdı, amma adamlar mənə nifrət edəcəkdi. Adamlar eyni adamı görməkdən usanırlar.
Ana səhifəyə qayıt Baxış: 2 788 Tarix: 27-06-2020, 16:53
Ukraynanın baş prokuroru:"Saakaşvili artıq müvəqqəti saxlanma məntəqəsindədir"
Mixeil Saakaşvili Ukraynada vəzifəyə təyin olundu
Saakaşvili mühacirət üçün Hollandiyaya müraciət etdi –Ədliyyə Nazirliyi açıqlama verdi